
R  O  M  Â  N  I  A

JUDEŢUL CLUJ

COMUNA MIHAI VITEAZU

Mihai Viteazu, strada Transilvaniei nr. 147, cod poștal 407405

telefon: +40.264.329.101

pagină de internet: www.primariamihaiviteazu.ro  e-mail: primaria@primariamihaiviteazu.ro 

Nr. 18.555 /10/02/2026
Referat de aprobare  privind stabilirea tarifului de utilizare a stațiilor de reîncărcare pentru vehicule electrice amplasate pe domeniul public al comunei Mihai Viteazu, jud. Cluj si aprobarea  Regulamentului  privind functionarea si exploatarea  statiilor de reîncarcare  a vehiculelor electrice si hybrid plug-in in Comuna Mihai Viteazu , judetul Cluj.
Subsemnatul Olaru Paul Cristian, în calitate de Primar al Comunei Mihai Viteazu, județul Cluj, ordonator principal de credite, având în vedere:
· Investiția Nr.1 „REALIZARE STAȚII DE ÎNCĂRCARE PENTRU AUTOVEHICULE ELECTRICE ÎN COMUNA MIHAI VITEAZU, JUD. CLUJ” (achiziția și montajul a 4 stații de reîncărcare a acumulatorilor pentru vehicule electrice), finanțat prin Administrația Fondului pentru Mediu (AFM) si

· investitia nr. 2  Actualizare Plan Urbanistic General in format GIS, Com. Mihai Viteazu, Jud. Cluj” prin montarea a 2 statii de reincarcare pentru vehicule electrice, cu crearea a 4 puncte de reincarcare, finantat prin Componenta C10 – Fondul Local,P.N.R.R Obiectul de investitii Investitii  I.1.3 - Asigurarea infrastructurii pentru transportul verde – puncte de reîncărcare vehicule electrice.
Necesitatea acestui proiect derivă din obligațiile asumate prin Contractul de Finanțare, care impun Beneficiarului să asigure accesul permanent și nediscriminatoriu al publicului la stațiile de reîncărcare. Totodată, în conformitate cu prevederile contractuale, Comuna Mihai Viteazu trebuie să asigure mentenanța și funcționarea acestora pe o perioadă de minimum 5 ani de la data finalizării proiectului.

Pentru a asigura sustenabilitatea exploatării acestor stații și acoperirea cheltuielilor operaționale (energie electrică, servicii de management, mentenanță aplicație și comunicații), se impune aprobarea unui tarif de utilizare. Menționez că, în conformitate cu Ghidul de Finanțare AFM, autoritatea publică nu poate obține profit din exploatarea acestor stații, tariful fiind fundamentat strict pe recuperarea costurilor.

Ținând cont de importanța reducerii emisiilor de gaze cu efect de seră în transporturi și de necesitatea respectării cadrului legal (OUG nr. 57/2019 și Legea nr. 24/2000), propun Consiliului Local adoptarea Hotărârii privind aprobarea tarifului de 2,00 lei/kWh.

                                                        Cu stima,
                            Primar, 

                    Olaru Paul Cristian.
